               EURÓPAI BIZOTTSÁG
            Brüsszel, 2016.11.29.
            COM(2016) 742 final
            Javaslat
            AZ EURÓPAI PARLAMENT ÉS A TANÁCS HATÁROZATA
            Hollandia EGF/2016/005 NL/Drenthe Overijssel Retail referenciaszámú kérelme nyomán az Európai Globalizációs Alkalmazkodási Alap igénybevételéről

               INDOKOLÁS

               A JAVASLAT HÁTTERE

               1.Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet
                  1
                (a továbbiakban: EGAA-rendelet) határozza meg.

               2.2016. július 12-én Hollandia EGF/2016/005 NL/ Drenthe Overijssel Retail referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt a NACE Revision 2. rendszer szerinti 47. ágazatban (Kiskereskedelem, kivéve: gépjármű, motorkerékpár) a hollandiai NL13 - Drenthe és az NL21 - Overijssel NUTS 2 szintű régióban történt elbocsátásokat követően
                  2
               .

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A JAVASLAT ÖSSZEFOGLALÁSA

                        EGAA-kérelem

                        EGF/2016/005 NL/Drenthe Overijssel Retail

                        Tagállam

                        Hollandia

                        Érintett régió(k) (NUTS
                           3
                         2 szint)

                        NL13 - Drenthe

                        NL21 - Overijssel

                        A kérelem benyújtásának dátuma

                        2016. július 12.

                        A kérelem átvételi elismervényén feltüntetett dátum

                        2016. július 12.

                        Kiegészítő információk iránti kérelem dátuma

                        2016. július 15.

                        A kiegészítő információ benyújtásának határideje:

                        2016. szeptember 6.

                        Az értékelés befejezésének határideje

                        2016. november 29.

                        Beavatkozási kritérium

                        Az EGAA-rendelet 4. cikke (1) bekezdésének b) pontja

                        Érintett vállalatok száma

                        6

                        Gazdasági ágazat(ok)

                        (NACE Revison 2. rendszer szerinti ágazat)
                           4

                        47. ágazat (Kiskereskedelem, kivéve: gépjármű, motorkerékpár)

                        Referencia-időszak (kilenc hónap):

                        2015. augusztus 1. – 2016. május 1.

                        A referencia-időszak alatt elbocsátottak száma (a)

                        1 096

                        A referencia-időszak előtt vagy után elbocsátottak száma (b)

                        0

                        Az elbocsátott személyek száma összesen

                        1 096

                        A támogatható kedvezményezettek száma összesen

                        1 096

                        A megcélzott kedvezményezettek száma összesen

                        800

                        A megcélzott nem foglalkoztatott, oktatásban és képzésben nem részesülő fiatalok (NEET-fiatalok) száma

                        0

                        A személyre szabott szolgáltatásokhoz kapcsolódó költségvetés (EUR)

                        2 910 000

                        Az EGAA végrehajtásához kapcsolódó költségvetés
                           5
                         (EUR)

                           121 250

                        Teljes költségvetés (EUR)

                        3 031 250

                        EGAA-hozzájárulás (60 %) (EUR)

                        1 818 750

               A KÉRELEM ÉRTÉKELÉSE

               Eljárás

               4.Hollandia 2016. július 12-én kérelmet nyújtott be „EGF/2016/005 NL/Drenthe Overijssel Retail ” referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság ugyanazon a napon visszaigazolta a kérelem beérkezését, és 2016. július 15-én kiegészítő információkat kért Hollandiától. Hollandia a kéréstől számított hat héten belül megküldte a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2016. november 29-én jár le.

               A kérelem elfogadhatósága

               Az érintett vállalatok és kedvezményezettek

               5.A kérelem 1 096 munkavállalót érint, akiket a NACE Revision 2. rendszer szerinti 47. gazdasági ágazatban (Kiskereskedelem, kivéve: gépjármű, motorkerékpár) bocsátottak el. Az elbocsátások az NL13 - Drenthe és az NL21 - Overijssel NUTS 2 szintű régióban történtek.

                        A vállalatok neve és a referencia-időszakon belül elbocsátott személyek száma

                        Aktiesport (Drenthe)

                        41

                        Perry Sport (Drenthe)

                        19

                        Aktiesport (Overijssel)

                        84

                        Perry Sport (Overijssel)

                        36

                        Dolcis (Drenthe)

                        19

                        Scapino (Drenthe)

                        209

                        Dolcis (Overijssel)

                        44

                        Scapino (Overijssel)

                        213

                        Manfield (Drenthe)

                        11

                        V&D (Drenthe)

                        125

                        Manfield (Overijsse)

                        27

                        V&D (Overijssel)

                        268

                        A vállalatok száma összesen: 6

                        Az elbocsátott munkavállalók száma összesen:

                        1 096

                        A tevékenységüket megszüntető önálló vállalkozók száma összesen:

                        0

                        A támogatásra jogosult munkavállalók és önálló vállalkozók száma összesen:

                        1 096

               Beavatkozási kritériumok

               6.A holland hatóságok e kérelmet az EGAA-rendelet 4. cikke (1) bekezdésének b) pontja szerinti beavatkozási kritérium alapján nyújtották be, amely az EGAA hozzájárulását ahhoz köti, hogy egy kilenc hónapos referencia-időszak alatt egy tagállam két egymással határos NUTS 2 szintű régiójában található és a NACE Rev. 2. rendszer ágazati szintjén meghatározott ugyanazon gazdasági ágazatban működő vállalatoktól legalább 500 munkavállalót bocsássanak el. Az NL13 - Drenthe és az NL21 - Overijssel NUTS 2 szintű régióban 1 096 munkavállalót bocsátottak el. A kérelemmel összefüggő kilenc hónapos referencia-időszak 2015. augusztus 1-jétől 2016. május 1-jéig tartott.

               Az elbocsátások és a tevékenységüket megszüntető önálló vállalkozók számának kiszámítása

               7.A referenciaidőszak alatti 1 096 elbocsátást attól a naptól számították, amelyen a munkáltató a 98/59/EK tanácsi irányelv
                  6
                3. cikke (1) bekezdésének megfelelően írásban értesítette az illetékes hatóságot a tervezett csoportos létszámcsökkentésről. A holland hatóságok az értékelés Bizottság általi befejezését megelőzően megerősítették, hogy az említett 1 096 elbocsátás ténylegesen megtörtént;

               Támogatható kedvezményezettek

               8.A támogatható kedvezményezettek száma 1 096.

               Az elbocsátások és az 546/2009/EK rendelet tárgyát képező pénzügyi és gazdasági világválság közötti kapcsolat

               9.Az elbocsátások, valamint az 546/2009/EK rendeletben említett globális pénzügyi és gazdasági válság közötti kapcsolat bizonyítása érdekében Hollandia azzal érvel, hogy a kiskereskedelmi ágazat válságban van. Jelentős változások mentek végbe az ágazatban és e változásokból kifolyólag még mindig súlyos nehézségekkel küzd ez a szektor. A nehézségek jelentős negatív hatást gyakoroltak az ágazaton belüli foglalkoztatásra.

               10.Az elmúlt néhány évben jelentős változások mentek végbe a fogyasztók viselkedése terén, a közepes árkategóriájú termékek eladása csökkent és egyre népszerűbbek lettek az internetes értékesítések is. A hagyományos kiskereskedelmi ágazat helyzetét negatívan befolyásolta, hogy számos holland város külterületén új bevásárló-körzetek épültek, és csökkent a fogyasztók gazdaságba vetett bizalma is
                  7
               .

               11.A holland hatóságok érveik között említik, hogy a hollandi pénzügyi szektort nemzetközi szereplőként a nemzetközi szabványoknak való megfelelés érdekében kötik a nemzetközi szabályok, többek között a pénzügyi tartalékra vonatkozóak. Következésképpen a bankoknak a korábbiakhoz képest kevesebb forrás áll rendelkezésükre a gazdaság finanszírozásához.

               12.Hollandia azzal érvel, hogy a bankok kritikusabban állnak hozzá a vállalkozásoknak való hitelezéshez
                  8
               . A kiskereskedelmi ágazatban lezajló csődeseményeket követően nincs lehetőség újabb hitel igénylésére vagy a hitelek átütemezésére. Mindez a pénzügyi válságot követően végrehajtott szigorúbb banki szabályok következménye. Egy, a közelmúltban végzett elemzés tanúsága szerint a fontosabb holland bankok
                  9
                által nyújtott hitel mennyisége csökkenő tendenciát mutat.

               13.A legnagyobb áruházak törékeny pénzügyi helyzete nem tette lehetővé az egyéb áruházi modellekbe való befektetést és a versenyképesség visszaszerzéséhez szükséges változások végrehajtását.

               14.Eddig a NACE Rev. 2. rendszer szerinti 47. ágazathoz kapcsolódóan további 6 EGAA-kérelmet nyújtottak be, amelyek mind a globális pénzügyi és gazdasági válsággal kapcsolatosak
                  10
               .

               Az elbocsátásokhoz és az önálló vállalkozók tevékenységének megszűnéséhez vezető események

               15.Bár a holland munkaerőpiac lassacskán túllendül a válságon, annak hatásai még mindig érzékelhetők bizonyos ágazatokban. Egyes ágazatokban, mint például a kiskereskedelmi ágazatban, csak az elmúlt időszakban lehetett igazán érzékelni a pénzügyi válság hatásait.

               16.A kiskereskedelmi ágazatban tapasztalható fent említett negatív helyzet a fogyasztók jövedelme terén jelentkező, a pénzügyi válság és az eladósodás
                  11
                miatt jelentkező negatív fejleményekkel magyarázható. A fogyasztói bizalom a fogyasztók vásárlóerejével párhuzamosan csökken
                  12
               . Kezdetben csak a kisebb boltok szenvedtek a pénzügyi-gazdasági válságtól, de az utóbbi időben már a nagyobb áruházakban is jelentkeztek annak hatásai
                  13
               .

               17.A holland kiskereskedelmi ágazatban számos elbocsátás történt az elmúlt hónapokban. Az ágazat legnagyobb áruházai csődbe mentek, amelynek következtében 2011 és 2015 között 27 052
                  14
                munkavállalót bocsátottak el.

               18.A gazdasági válság idején a fogyasztói bizalomra vonatkozó mutató először a 2011–2013 időszakban csökkent. 2014-ben kicsit jobb volt a helyzet, azonban a bizalomra vonatkozó mutató még mindig a negatív tartományban mozgott. 2014-ben a fogyasztói bizalom erősödésének köszönhetően a fogyasztási cikkek kiskereskedelmi értékesítésére vonatkozó mutató +1%-on állt
                  15
               .

               19.2016-ban ismételten csökkent a fogyasztói bizalom
                  16
               . Ezt a tendenciát kiskereskedelmi ágazaton belül az értékesítés volumene is tükrözte (2011-ben 2%-kal, 2013-ban 4%-kal csökkent). 2014-ben az internetes értékesítések következtében megfigyelhető volt némi fellendülés, ugyanakkor a vásárlások még mindig 2,7%-kal elmaradnak a 2008-as szinthez képest, amikor a válság kezdődött
                  17
               .

               20.A kiskereskedelmi ágazat által értékesített áruk fogyasztása tekintetében – különös tekintettel a közepes árkategóriájú árukra – továbbra is megfigyelhető a gazdasági válság negatív hatása
                  18
               . A legfőbb ok a fogyasztók jövedelmi helyzetének kedvezőtlen alakulása, valamint a fogyasztási cikkek megvásárlására irányuló képességük csökkenése
                  19
               . Ahogy az az előbbiekből is látszik, a dinamikus vásárlóerő alakulására továbbra is rányomja bélyegét a 2008 és 2013 között tapasztalható negatív jövedelemalakulás.

               21.A vásárlóerő csökkenésének negatív hatásait felerősíti az átlagos holland háztartások magas adósságállománya. A szóban forgó adósság nagy részét a jelzáloghitelek
                  20
                teszik ki. A háztartások eladósodása és csökkenő hitelképessége jelentős negatív hatást fejt ki a kiskereskedelmi ágazatra.

               22.A válság kezdete óta 5 200
                  21
                kiskereskedelmi üzlet ment csődbe, a nagyobb áruházakat csak az utóbbi időben érintette ez a probléma.

               23.2015 végére a legnagyobb áruházak között is akadt olyan, amelyik csődbe ment. Egy elemzés ismerteti az elmúlt évek során a kiskereskedelmi ágazatban bekövetkezett tíz legnagyobb csődesetet, tartalmazza a bezárt kirendeltségek/üzletek és a megszűnt munkahelyek számát
                  22
               . A válság közepén (2011–2013) a csődesetek már tendenciának számítottak, először még csak a kisebb kiskereskedelmi láncoknak, az utóbbi időben (2015–2016) pedig már a nagyobbaknak is szembe kellett nézniük ezzel a problémával
                  23
               .

               Az elbocsátások várható hatása a helyi, a regionális és az országos gazdaságra és foglalkoztatásra

               24.A kiskereskedelem mindkét tartományban a regionális gazdaság legfőbb ágazatának számít
                  24
               . A 2015. évi számadatok alapján az állapítható meg, hogy a kereskedelmi ágazat (melybe beletartozik a kiskereskedelmi szektor is) 7 800 fiókteleppel és 37 410 munkahellyel Drenthe második legnagyobb és Overijssel legnagyobb ágazata 19 400 fiókteleppel és 104 000 munkahellyel. A 2013-as évtől kezdődően Drenthében a fióktelepek számának csökkenése mutatható ki.

               25.Mind Drenthe, mind Overijssel jelentős mértékű veszteségeket könyvel el különösen a kiskereskedelmi ágazatban bekövetkező csődök miatt. Mindkét tartomány részesedése ebben az ágazatban jelentős, emiatt a munkahelyek elvesztése nagyon kedvezőtlen hatással van mindkét régió gazdaságára. Különösen a belvárosokban megszűnt boltok
                  25
                befolyásolták hátrányosan a regionális gazdaságot.

               26.Overijssel tartományban a kereskedés kis mértékű javulást mutat a fióktelepek és a munkahelyek számát illetőleg. Habár ez főleg az élelmiszeripari fióktelepeknek, szupermarketeknek és az internetes eladásoknak tudható be. Az elbocsátások oka a kiskereskedelmi szektor olyan más ágazataiban található, mint a nemélelmiszer-kiskereskedelem, a kulturális, és szabadidős cikkek, az információs és kommunikációs berendezések és a háztartási berendezések bolti kereskedelme
                  26
               .

               27.Drenthében az összmunkahelyek száma továbbra is csökkenőben van, amíg Overijsselben a 2013-as adatokkal összehasonlítva – amikor a legtöbb munkahely szűnt meg – a 2015-ös évben az elvesztett munkahelyek csekély mértékű helyreállítása állapítható meg.

               28.A kiskereskedelmi szektorban bekövetkező csődök számának jelentős hatása van mindkét tartomány gazdaságára és munkaerőpiacára. Drenthe és Overijssel teljes foglalkoztatásában a kiskereskedelmi szektor részesedése 17–19%
                  27
                között van. Drenthe és Overijssel régiókban a fogyasztói szolgáltatások szektorban, amelybe beletartozik a kiskereskedelem, a foglakoztatás alakulása (2015–2016) 1%-kal a holland átlag alatt marad
                  28
               .

               29.Mind Drenthe, mind Overijssel tartományban az összmunkahelyek száma csökkent. Ennek kialakulásához hozzájárultak a kiskereskedelmi szektorban történő elbocsátások is
                  29
               .

               30.A kiskereskedelmi ágazatban a munkanélküli-járadékok 2015. évi össznövekedése Drenthében 410, Overijsselben 905 volt. A 2016. év márciusig terjedő időszakában ez a növekedés Drenthében 711, Overijsselben pedig 1 435
                  30
                volt. 2015 végén és 2016 elején számos áruház ment csődbe. A 2016. év első három hónapjában a munkanélküli-járadékok erőteljes növekedése volt tapasztalható az egész 2015. évhez képest. Egy 15 hónapos időszakon belül összesen Drenthében 1 121, Overijsselben 2 340 munkanélkülinek kellett munkanélküli-járadékért folyamodnia. Ha a kereskedelmi ágazatot vesszük figyelembe – beleértve a kiskereskedelmet is – az adatok még aggasztóbbak.

               31.A tavalyi évben munkanélkülivé vált emberek összlétszámát tekintve Overijsselben jelentősebb növekedés volt megfigyelhető, mint Drenthében
                  31
               . A kiskereskedelmi ágazatbeli elbocsátások nem voltak előreláthatók. Néhány nagyobb áruház megszenvedte a korábbi pénzügyi és gazdasági válság negatív következményeit, ám csődbe jutásuk teljességgel előreláthatatlan volt, különösen a folyamat gyors üteme és az elbocsátások magas száma.

               A megcélzott kedvezményezettek és a javasolt intézkedések

               A megcélzott kedvezményezettek

               32.Az intézkedésekben várhatóan részt vevő elbocsátott munkavállalók becsült száma 800. E munkavállalók adatai nemek, állampolgárság és életkor szerinti bontásban:

                        Kategória

                        A megcélzott kedvezményezettek
                           száma*

                        Nem:

                        Férfiak:

                        570

                        (71,2 %)

                        Nők:

                        230

                        (28,8 %)

                        Állampolgárság:

                        Uniós polgárok:

                        800

                        (100 %)

                        Nem uniós polgárok:

                        0

                        (0 %)

                        Korcsoport:

                        15-24 év között

                        492

                        (61,5 %)

                        25-29 év között

                        45

                        (5,6 %)

                        30-54 év között

                        198

                        (24,8 %)

                        55-64 év között

                        64

                        (8,0 %)

                        64 év felettiek:

                        1

                        (0,1 %)

               *: % kerekítve

               A javasolt intézkedések támogathatósága

               33.Az itt leírt javasolt intézkedések az EGAA-rendelet 7. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. Ezek a tevékenységek nem helyettesítik a passzív szociális védelmi intézkedéseket.

               34.Az elbocsátott munkavállalóknak nyújtott, személyre szabott szolgáltatások az alábbiakat foglalják magukban:

               –Felvétel: ez az intézkedés képességeik, a bennük rejlő potenciál és munkavállalási esélyeik alapján fogja feltérképezni a résztvevőket. Minden felvétel tanácsadással zárul majd.

               –Álláskeresési segítség és ügyvitel ez az intézkedés egy személyre szabott programra való ajánlattal fog indulni. Az intézkedés többek között az átruházási okiratok előkészítését, intenzív állásmegpályázási képzést, állásbörzék szervezését és a munkaadók intenzív felkeresését foglalja magában.

               – Mobilitási adatbázis: Ez az intézkedés az ideiglenes állásokat kínáló munkaadókat tartalmazó rugalmas adatbázis létrejöttét szorgalmazza az álláskeresőknek. A szóban forgó szolgáltatás a munkavállalók rugalmas kihelyezését segítheti. Az intézkedés szakmai tapasztalathoz segíti hozzá az átképzett munkavállalókat, valamint segíti az új munkaadóknak való bemutatásukat.

               –Az újbóli elhelyezkedés esélyének javítása (outplacement): ez az intézkedés pályaorientációt, munkaügyi tanácsadást és szakképzéseket ajánl fel az érintetteknek.

               –Képzés és átképzés: ez az intézkedés képzéseket, szakmai átképzéseket és egyéb oktatási létesítményeket biztosít a kiskereskedelmi ágazaton belül, valamint az új szakmai profilokon belül is, például árufuvarozás, informatikai szolgáltatások, műszaki szakmák stb.

               –Vállalkozásösztönzési képzés és tanácsadás: a résztvevők egy része fel tudja használni kereskedelmi képzettségét és tapasztalatát arra, hogy saját vállalkozást alapítson. Ez az intézkedés készségeik továbbfejlesztésében, egy fenntartható üzleti terv kidolgozásában és a jogalkotási eljárásokon való átsegítéshez nyújt nekik képzéseket és tanácsadást.

               –Vállalkozásösztönzés: ez az intézkedés, amennyiben a résztvevő megszerzi a kellő szaktudást és fenntartható üzleti tervet is fel tud mutatni, biztosítja számára a befektetési költségeket.

               35.A fent említett intézkedéscsomag az elbocsátott személyek számára nyújtott általános szolgáltatások kiegészítésére szolgál. Ezek az intézkedések az elbocsátott dolgozókat személyre szabottan célozzák.

               Becsült költségvetés

               36.A költségek teljes becsült összege 3 031 250 EUR, amely a személyre szabott szolgáltatásokra fordított 2 910 000 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és beszámolási tevékenységekre szánt 121 250 EUR összegű kiadásokat foglalja magában.

               37.Az EGAA-ból igényelt teljes pénzügyi hozzájárulás összege 1 818 750 EUR (az összköltség 60 %-a).

                        Intézkedések

                        A résztvevők becsült száma

                        Egy résztvevőre eső becsült költség*
                        (EUR-ban)

                        Becsült összköltség

                        (EUR-ban)

                        Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések)

                        Betárolás (Intake)

                        800

                        356

                        285 000

                        Álláskeresési segítség és ügyvitel (Trajectbegeleiding reintegratie)

                        800

                        1 006

                        805 000

                        Mobilitási adatbázis (Mobiliteitspool)

                        200

                        3 310

                        662 000

                        Az újbóli elhelyezkedés esélyének javítása (Outplacement begeleiding)

                        50

                        1 600

                        80 000

                        Képzés és átképzés (Scholing en cursussen)

                        180

                        3 611

                        650 000

                        Vállalkozásösztönzés képzés és átképzés (Promotie, cursussen en begeleiding ondernemerschap)

                        25

                        2 120

                        53 000

                        Vállalkozásösztönzési támogatás (Toelage ondernemerschap)

                        25

                        15 000

                        375 000

                        Részösszeg (a):

                        A személyre szabott szolgáltatáscsomag százalékaránya:

                        –

                        2 910 000

                        (100 %)

                        Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)

                        0

                        0

                        0

                        Részösszeg (b):

                        A személyre szabott szolgáltatáscsomag százalékaránya:

                        –

                        0

                        (0 %)

                         Az EGAA-rendelet 7. cikkének (4) bekezdése szerinti intézkedések

                        1. Előkészítő tevékenységek

                        –

                        0

                        2. Irányítás

                        –

                        30 312

                        3. Tájékoztatás és nyilvánosság

                        –

                        60 625

                        4. Ellenőrzés és jelentéstétel

                        –

                        30 313

                        Részösszeg (c):

                        Százalékarány az összköltséghez képest:

                        –

                        121 250

                        (4 %)

                        Összköltség (a + b + c):

                        –

                        3 031 250

                        EGAA-hozzájárulás (az összköltségek 60 %-a)

                        –

                        1 818 750

               *: Minden összeg kerekített.

               38.Hollandia megerősítette, hogy nem tervezi juttatások vagy fizetési segélyek folyósítását.

               39.Hollandia megerősítette, hogy az önálló vállalkozáshoz, vállalkozásalapításhoz, valamint a vállalkozás alkalmazottak által történő átvételéhez kapcsolódó beruházás költsége kedvezményezettenként nem haladja meg a 15 000 EUR-t.

               A kiadások támogathatóságának időszaka

               40.Hollandia 2016. augusztus 22-én kezdte meg a személyre szabott szolgáltatások nyújtását a célzott kedvezményezettek részére. Az említett intézkedésekkel kapcsolatos kiadásokhoz ezért 2016. augusztus 22-től 2018. július 12-ig nyújtható pénzügyi támogatás az EGAA-ból.

               41.Az EGAA végrehajtásával összefüggésben Hollandiánál 2016. augusztus 22-től kezdődően merültek fel igazgatási kiadások. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadások ezért 2016. augusztus 22. és 2019. január 12. között támogathatók az EGAA-ból származó pénzügyi hozzájárulásból.

               A nemzeti vagy uniós forrásokból finanszírozott intézkedéseket kiegészítő jelleg

               42.A nemzeti társfinanszírozás forrásai a két érintett tartomány helyi önkormányzatai, valamint az ágazati képviseletek. A költségek 40%-át társfinanszírozni fogják.

               43.Hollandia megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből.

               A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               44.Hollandia jelezte, hogy a kérelmet, különösen a személyre szabott szolgáltatások koordinált csomagját, az érdekeltekkel, a szociális partnerekkel, valamint a kiskereskedelmi ágazat és a régiók képviselőivel egyeztetve dolgozták ki
                  32
               .

               45.A munkavállalói társadalombiztosítási hivatal (UWV), amely az elbocsátott munkavállalók regisztrálásával van megbízva, konzultációt folytatott az elbocsátott munkavállalókkal is. Az UWV segédkezésével a probléma természetét és mélységét leíró jegyzék készült.

               46.Az ágazati képviseletek és a régiók (tartományok) részvételével számos tanácskozás történt. Az elbocsátott munkavállalók újrafoglalkoztatására való esélyek növelésével kapcsolatosan szintén elkészült egy tervezet.

               Irányítási és ellenőrzési rendszerek

               47.A kérelem tartalmazza az irányítási és ellenőrzési rendszer leírását, amely meghatározza az érintett szervek felelősségi körét. Ez felépítésében megegyezik az ESZA (Európai Szociális Alap) szabvánnyal. Az e tevékenységekkel kapcsolatos költségek megjelennek a projekt összköltségvetésében. Hollandia értesítette a Bizottságot, hogy a projekt a foglalkoztatási és szociális ügyek minisztériuma ügynökségének (Agentschap SZW) kezelésében történik.

               48.A pénzügyi irányítás a holland vállalkozói ügynökség – mint igazoló hatóság – főigazgatójának (RVO, Rijksdienst voor Ondernemend Nederland) a kezében lesz. A független ellenőrző hatóság szerepe a Pénzügyminisztérium belső ellenőrzésekért felelős hivatalának igazgatójára hárul.

               49.A foglalkoztatási és szociális ügyek minisztériumán belül a projekt szakpolitikai részére nincs külön költségvetés. A munka a minisztérium tevékenységének részét képezi. Az EGAA általánosan a munkavállalókért felelős részleg hatáskörébe tartozik.

               Az érintett tagállam vállalásai

               50.Hollandia minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét;

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek;

               –a javasolt intézkedések nem részesülnek egyéb uniós alapok vagy pénzügyi eszközök pénzügyi támogatásában, és megtették a szükséges intézkedéseket a kettős finanszírozás megelőzésére;

               –a javasolt intézkedések kiegészítik a strukturális alapok által finanszírozott intézkedéseket;

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI HATÁSOK

               Javasolt költségvetés

               51.Az EGAA-támogatás éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet 12. cikkében meghatározottaknak megfelelően 150 millió EUR
                  33
               .

               52.Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 1 818 750 EUR összeget folyósítsanak az EGAA-ból a kérelemben igényelt pénzügyi hozzájárulás biztosítása érdekében.

               53.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás
                  34
                13. pontja értelmében.

               Kapcsolódó jogi aktusok

               54.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 1 818 750 EUR összegnek az érintett költségvetési sorba történő átcsoportosításra.

               55.A Bizottság az EGAA igénybevételéről szóló határozatra irányuló javaslatával egyidejűleg végrehajtási jogi aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló határozatjavaslatot.

               Javaslat

               AZ EURÓPAI PARLAMENT ÉS A TANÁCS HATÁROZATA

               Hollandia EGF/2016/005 NL/Drenthe Overijssel Retail referenciaszámú kérelme nyomán az Európai Globalizációs Alkalmazkodási Alap igénybevételéről

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  35
                és különösen annak 15. cikke (4) bekezdésére,

               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  36
                és különösen annak 13. pontjára,

               tekintettel az Európai Bizottság javaslatára,

               mivel:

               (1)Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacra történő újbóli beilleszkedéshez.

               (2)Az EGAA éves maximális összege az 1311/2013/EU, Euratom tanácsi rendelet
                  37
                12. cikkében meghatározottaknak megfelelően (2011-es árakon számítva) nem haladhatja meg a 150 millió EUR összeget.

               (3)2016. július 12-én Hollandia kérelmet nyújtott be az EGAA-ból igénybe vehető pénzügyi hozzájárulás iránt az Európai Unión belül folyó gazdasági tevékenységek statisztikai osztályozási rendszere (NACE) Revision 2. rendszer szerinti 47. ágazatban (Kiskereskedelem, kivéve: gépjármű, motorkerékpár) a hollandiai Drenthe (NL13) és Overijssel (NL21) statisztikai célú területi egységek nómenklatúrája (NUTS)
                  38
                2 szintű régiókban történt elbocsátásokat követően. A kérelmet az 1309/2013/EU rendelet 8. cikke (3) bekezdésének megfelelően további információkkal egészítette ki. A kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)Az EGAA-t tehát a Hollandia által benyújtott kérelem alapján igénybe kell venni  1 818 750 EUR összegű pénzügyi hozzájárulás folyósítása érdekében.

               (5)Az EGAA igénybevételéhez szükséges idő minimálisra csökkentése érdekében ezt a határozatot elfogadása napjától kell alkalmazni,

               ELFOGADTÁK EZT A HATÁROZATOT:

               1. cikk

               Az Unió 2017-es pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 1 818 750  EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetését követő napon lép hatályba. Ezt a határozatot [the date of its adoption]
                  39*-tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)
                  HL L 347., 2013.12.20., 855. o.

                     (2)
                  Az EGAA-rendelet 3. cikke értelmében.

                     (3)
                  A Bizottság 2012. november 8-i 1046/2012/EU rendelete az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (4)
                  HL L 393., 2006.12.30., 1. o.

                     (5)
                  Az 1309/2013/EU rendelet 7. cikkének (4) bekezdése alapján.

                     (6)
                  A Tanács 1998. július 20-i 98/59/EK irányelve a csoportos létszámcsökkentésre vonatkozó tagállami jogszabályok közelítéséről (HL L 225., 1998.8.12., 16. o.).

                     (7)

                        https://www.cbs.nl/nl-nl/nieuws/2016/11/consumentenvertrouwen-daalt-opnieuw

                     (8)
                  Holland Nemzeti Bank (DNB).

                     http://www.dnb.nl/nieuws/nieuwsoverzicht-en-archief/statistisch-nieuws-2015/dnb333575.jsp#

                     (9)
                  A Holland Nemzeti Bank (DNB) adatai.

                     http://www.dnb.nl/nieuws/nieuwsoverzicht-en-archief/statistisch-nieuws-2015/dnb333575.jsp#

                     (10)
                  EGF/2010/010_CZ/Unilever, EGF/2010/016_ES/Aragón retail, EGF/2011/004_EL/ALDI Hellas, EGF/2014/009_EL/Sprider stores. EGF/2014/013_EL/Odyssefs Fokas, EGF/2015/011_GR/Supermarket Larissa

                     (11)
                  A CBS 2015. július 8-i sajtónyilatkozata a holland háztartások adósságállományáról.

                     http://www.cbs.nl/nl-NL/menu/themas/macro-economie/publicaties/artikelen/archief/2015/4505-schulden-huishoudens-nemen-weer-iets-toe.htm

                     (12)
                  Retail sector prognoses, Economic Agency ABN-AMRO Sonny Duijn. (A kiskereskedelmi ágazatra vonatkozó prognózis, ABN-AMRO gazdasági ügynökség, Sonny Duijn). 2016. január 22.

                     (13)
                  Retail sector prognoses, Economic Agency ABN-AMRO Sonny Duijn. (A kiskereskedelmi ágazatra vonatkozó prognózis, ABN-AMRO gazdasági ügynökség, Sonny Duijn). 2016. január 22.

                     (14)

                     http://www.consultancy.nl/nieuws/11992/de-25-grootste-faillissementen-van-retailketens-en-winkels

                     (15)
                  A CBS „koopkrachtontwikkelingre“ vonatkozó 2016. máciusi adatai:

                     http://statline.cbs.nl/Statweb/publication/?DM=SLNL&PA=71015NED&D1=0&D2=0,72,76-77&D3=a&HDR=T&STB=G1,G2&VW=G

                     (16)

                        https://www.cbs.nl/nl-nl/nieuws/2016/11/consumentenvertrouwen-daalt-opnieuw

                     (17)
                  Focus on consumption, Economic Agency ABN-AMRO Mathijs Deguelle and Nico Klene. (Fókuszban a fogyasztás, ABN-AMRO gazdasági ügynökség, Mathijs Deguelle és Nico Klene.) Az eladási mennyiség alakulása a kiskereskedelmi ágazatban. 2014. január 24. Retail sector prognoses, Economic Agency ABN-AMRO Sonny Duijn (A kiskereskedelmi ágazatra vonatkozó prognózis, ABN-AMRO gazdasági ügynökség, Sonny Duijn (1) bekezdés.) 2016. január 22.

                     (18)
                  A CBS „koopkrachtontwikkelingre“ vonatkozó 2016. máciusi adatai:

                     http://statline.cbs.nl/Statweb/publication/?DM=SLNL&PA=71015NED&D1=0&D2=0,72,76-77&D3=a&HDR=T&STB=G1,G2&VW=G

                     (19)
                  A CBS 2015. július 8-i sajtónyilatkozata a holland háztartások adósságállományáról:

                     http://www.cbs.nl/nl-NL/menu/themas/macro-economie/publicaties/artikelen/archief/2015/4505-schulden-huishoudens-nemen-weer-iets-toe.htm

                     (20)

                     https://www.cbs.nl/nl-nl/nieuws/2015/28/schulden-huishoudens-nemen-weer-iets-toe

                     https://www.cbs.nl/en-gb/news/2015/28/overall-household-debt-marginally-up

                     (21)

                     http://www.consultancy.nl/nieuws/11992/de-25-grootste-faillissementen-van-retailketens-en-winkels

                     (22)

                     http://www.consultancy.nl/nieuws/11992/de-25-grootste-faillissementen-van-retailketens-en-winkels

                     (23)

                     http://overijssel.databank.nl/jive/jivereportcontents.ashx?report=home

                   Theme economy

                     (24)

                     http://www.lisa.nl/data/gratis-data/overzicht-lisa-data-per-provincie

                     (25)
                  Focus on consumption, Economic Agency ABN-AMRO Mathijs Deguelle and Nico Klene. (Fókuszban a fogyasztás, ABN-AMRO gazdasági ügynökség, Mathijs Deguelle és Nico Klene.) Az eladási mennyiség alakulása a kiskereskedelmi ágazatban. 2014. január 24.

                     (26)

                     http://statline.cbs.nl/Statweb/publication/?DM=SLNL&PA=81804NED&D1=a&D2=0-2,5,29&D3=172-188&VW=T

                     (27)

                     http://www.lisa.nl/include/nl/bibliotheek/4._LISA_Groot-_en_detailhandel_2014.pdf

                     (28)
                  UWV Labour Market Prognoses 2015–2016 (UWV munkaerőpiaci prognózis 2015–2016), 52. oldal.

                     (29)
                  Az UWV adatai, 2016. április.

                     (30)
                  Az UWV adatai, 2016. április.

                     (31)
                  Az UWV adatai, 2016. április.

                     (32)
                  A konzultáció során megkérdezett szervezetek: a holland munkáltatói/vállalkozói szakszervezet, a munkavállalói társadalombiztosítási hivatal, a kiskereskedelmi szektor ágazati szervezete, a holland szakszervezetek szövetségének drenthei kihelyezettsége, a keresztény szakszervezetek országos szövetsége, és a regionális hatóságok.

                     (33)
                  HL L 347., 2013.12.20., 884. o.

                     (34)
                  HL C 373., 2013.12.20., 1. o.

                     (35)
                  HL L 347., 2013.12.20., 855. o.

                     (36)
                  HL C 373., 2013.12.20., 1. o.

                     (37)
                  A Tanács 2013. december 2-i 1311/2013/EU, Euratom rendelete a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).

                     (38)
                  A Bizottság 2012. november 8-i 1046/2012/EU rendelete az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (39)
                   A dátumot a Parlament illeszti be a határozatnak a Hivatalos Lapban való közzétételét megelőzően.


Fontos jogi nyilatkozat

|

52006PC0225

Javaslat: a Tanács határozata az EK-Szerződés 122. cikkének (2) bekezdésének megfelelően a közös valuta 2007. január 1-jén Szlovénia által történő bevezetéséről  /* COM/2006/0225 végleges - CNS 2006/0077 */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 16.5.2006COM(2006) 225 végleges2006/0077 (CNS)Javaslat:A TANÁCS HATÁROZATAaz EK-Szerződés 122. cikkének (2) bekezdésének megfelelően a közös valuta 2007. január 1-jén Szlovénia által történő bevezetéséről(előterjesztő: a Bizottság)INDOKOLÁSA Bizottság javaslata a 122. cikk (2) bekezdése szerinti tanácsi határozatraA Tanács 1998. május 3-i határozata szerint Ausztria, Belgium, Finnország, Franciaország, Hollandia, Írország, Luxemburg, Németország, Olaszország, Portugália és Spanyolország teljesítette a közös valuta 1999. január 1-jei bevezetéséhez szükséges feltételeket. Dánia és az Egyesült Királyság élt kívülmaradási jogával, ezért a Tanács értékelésüket nem végezte el. Görögország és Svédország esetében a Tanács eltérést alkalmazott. A Tanács 2000. június 19-i határozata szerint Görögország teljesítette a szükséges feltételeket ahhoz, hogy 2001. január 1-jén bevezesse az eurót. A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia 2004. május 1-jén csatlakozott az Európai Unióhoz. A csatlakozási okmány 4. cikkével összhangban ezeknél a tagállamoknál eltérést alkalmaznak.A 122. cikk (2) bekezdése megállapítja az eltérések megszüntetésének eljárásait. Ezeket az eljárásokat kétévente legalább egyszer, vagy az eltéréssel rendelkező tagállam kérésére kell kezdeményezni. Ezen eljárások szerint a Bizottságnak és az Európai Központi Banknak a 121. cikk (1) bekezdésével összhangban jelentést kell tennie a Tanácsnak arról, hogy az eltéréssel rendelkező tagállamok milyen előrelépéseket tettek a gazdasági és monetáris unió megvalósítására vonatkozó kötelezettségeik teljesítése terén. A saját és az EKB jelentése alapján a Bizottság a Tanácsnak javaslatot terjeszthet elő egy olyan tanácsi határozatra vonatkozóan, amellyel a szükséges feltételeket teljesítő tagállamok esetében megszüntetik az eltérést.A közös valuta bevezetési feltételeinek teljesítéséről szóló legutóbbi jelentések 2004. októberi előterjesztését követően az eltéréssel rendelkező tagállamok újbóli vizsgálata 2006-ban esedékes. 2006 elején a Bizottság és az EKB megállapodott arról, hogy 2006 októberében átfogó jelentést készítenek, amely valamennyi eltéréssel rendelkező tagállam vonatkozásában értékeli a konvergencia terén tett előrelépéseket. Szlovénia március 2-án benyújtott kérelmében kérte a konvergenciavizsgálat korábbi elvégzését annak érdekében, hogy amennyiben az eltérést megszüntetik, elegendő idővel rendelkezhessen az euro 2007. január 1-jén történő bevezetésének végső előkészületeihez. E kérelem nyomán a Bizottság és az EKB elkészítette Szlovénia konvergenciajelentéseit.A Szlovéniáról szóló bizottsági konvergenciajelentést a bizottsági testület 2006. május 16-án fogadta el. Az EKB május 15-én fogadta el jelentését. A jelentésekben többek között azt vizsgálják, hogy az egyes tagállamok nemzeti jogszabályai, ezen belül a nemzeti központi bank alapokmánya összeegyeztethetők-e a Szerződés 108. és 109. cikkével és a KBER alapokmányával. A jelentésekben továbbá azt vizsgálják, hogy az egyes tagállamok elérték-e a fenntartható konvergencia magas fokát, azaz teljesítették-e a konvergenciakritériumokat, ezenkívül számos más, a 121. cikk (1) bekezdésének utolsó albekezdésében említett tényezőt is figyelembe vesznek.A Bizottság konvergenciajelentésében arra a következtetésre jutott, hogy Szlovénia elérte a fenntartható konvergenciát magas fokát.A saját és az EKB jelentése alapján a Bizottság elfogadta a csatolt tanácsi határozatjavaslatot, amely Szlovénia esetében 2007. január 1-jei hatállyal megszünteti az eltérést.2006/0077 (CNS)Javaslat:A TANÁCS HATÁROZATAaz EK-Szerződés 122. cikkének (2) bekezdésének megfelelően a közös valuta 2007. január 1-jén Szlovénia által történő bevezetésérőlAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 122. cikke (2) bekezdésére,tekintettel a Bizottság javaslatára,tekintettel a Bizottság jelentésére[1],tekintettel az Európai Központi Bank jelentésére[2],tekintettel az Európai Parlament véleményére,tekintettel az állam-, illetve kormányfői összetételben ülésező Tanács tanácskozására,mivel:1.  A gazdasági és monetáris unió harmadik szakasza 1999. január 1-jén lépett életbe. Az állam-, illetve kormányfői összetételben ülésező Tanács 1998. május 3-i brüsszeli határozata szerint Ausztria, Belgium, Finnország, Franciaország, Hollandia, Írország, Luxemburg, Németország, Olaszország, Portugália és Spanyolország teljesítette a közös valuta 1999. január 1-i bevezetéséhez szükséges feltételeket[3].2.  A Tanács 2000. június 19-i határozata szerint Görögország teljesítette a szükséges feltételeket ahhoz, hogy 2001. január 1-én bevezesse a közös valutát[4].3.  A Szerződéshez csatolt, egyes Nagy Britannia és Észak-Írország Egyesült Királyságára vonatkozó rendelkezésekről szóló jegyzőkönyv (1) bekezdésének megfelelően az Egyesült Királyság bejelentette a Tanácsnak, hogy 1999. január 1-jén nem kíván a gazdasági és monetáris unió harmadik szakaszába lépni. Ezen a bejelentésen nem változtatott. A Szerződéshez csatolt, egyes Dániára vonatkozó rendelkezésekről szóló jegyzőkönyv (1) bekezdésének és az állam- és kormányfők 1992. decemberi edinburgh-i határozatának megfelelően Dánia bejelentette a Tanácsnak, hogy nem vesz részt a gazdasági és monetáris unió harmadik szakaszában. Dánia nem kérte, hogy indítsák meg a Szerződés 122. cikke (2) bekezdésében említett eljárást.4.  Svédországra az 1998/317/EK határozat alapján a Szerződés 122. cikkében meghatározott eltérés vonatkozik. A csatlakozási okmány[5] 4. cikkének megfelelően Ciprusra, a Cseh Köztársaságra, Észtországra, Lengyelországra, Lettországra, Litvániára, Magyarországra, Máltára, Szlovákiára és Szlovéniára a Szerződés 122. cikkében meghatározott eltérés vonatkozik.5.  Az Európai Központi Bank (EKB) 1998. július 1-jén jött létre. Az Európai Monetáris Rendszert egy árfolyam-mechanizmus váltotta fel, amelynek bevezetését a gazdasági és monetáris unió harmadik szakaszában az árfolyam-mechanizmus bevezetéséről szóló, 1997. június 16-i európai tanácsi állásfoglalás állapította meg[6]. A gazdasági és monetáris unió harmadik szakaszában bevezetésre kerülő árfolyam-mechanizmus (ERM II) eljárásait az EKB és az euroövezeten kívüli tagállamok nemzeti központi bankjai között létrejött, a gazdasági és monetáris unió harmadik szakaszában az árfolyam-mechanizmus működési eljárásainak meghatározásáról szóló 1998. szeptember 1-jei megállapodás[7] határozta meg.6.  A Szerződés 122. cikkének (2) bekezdése megállapítja az érintett tagállamokra vonatkozó eltérések megszüntetésének eljárásait. E cikk szerint a Bizottság és az EKB legalább kétévente vagy az eltéréssel rendelkező tagállam kérésére jelentést készít a Tanácsnak a Szerződés 121. cikke (1) bekezdésében meghatározott eljárásnak megfelelően. Szlovénia 2006. március 2-án hivatalos konvergenciaértékelési kérelmet nyújtott be.7.  A tagállamok nemzeti jogszabályait, ezen belül a nemzeti központi bankok alapokmányait szükség esetén úgy kell módosítani, hogy összeegyeztethetők legyenek a Szerződés 108. és 109. cikkével és az KBER alapokmányával. A Bizottság és az EKB jelentéseiben részletesen megvizsgálja, hogy Szlovénia jogszabályai összeegyeztethetők-e a Szerződés 108. és 109. cikkével és a KBER alapokmányával.8.  Az Európai Közösséget létrehozó szerződés 121. cikkében említett konvergenciakritériumokról szóló jegyzőkönyv 1. cikke szerint a Szerződés 121. cikke (1) bekezdésének első francia bekezdésében említett árstabilitási kritérium azt jelenti, hogy egy tagállam fenntartható árstabilitással és a vizsgálatot megelőző egy éves időszakon keresztül az árstabilitást illetően legjobb eredményt felmutató legfeljebb három tagállam átlagos inflációs rátáját legfeljebb 1,5 százalékponttal meghaladó inflációs rátával rendelkezett. Az árstabilitási kritérium alkalmazásában az inflációt 2494/95/EK tanácsi rendeletben[8] meghatározott harmonizált fogyasztói árindex (HICP) segítségével határozzák meg. Az árstabilitási kritérium vizsgálatakor a tagállam inflációját az adott időszak 12 havi indexének számtani átlaga, valamint a megelőző időszak 12 havi indexének számtani átlaga közötti százalékos változásként mérik. A 2006 márciusát megelőző egyéves időszakban a három legjobb árstabilitási eredményt felmutató tagállam Svédország, Finnország és Lengyelország volt 0,9 százalékos, 1,0 százalékos, illetve 1,5 százalékos inflációs rátával. A Bizottság és az EKB jelentéseiben használt referenciaérték kiszámításakor a három legjobb árstabilitási eredményt felmutató tagállam inflációs rátájának egyszerű számtani közepéhez 1,5 százalékpontot adtak hozzá. Ennek alapján a 2006 márciusát megelőző egyéves időszak referenciaértéke 2,6 százalék volt.9.  Az Európai Közösséget létrehozó szerződés 121. cikkében említett konvergenciakritériumokról szóló jegyzőkönyv 2. cikke szerint a Szerződés 121. cikke (1) bekezdésének második francia bekezdésében említett állami költségvetési helyzetre vonatkozó kritérium azt jelenti, hogy a vizsgálat időpontjában a tagállam nem áll a Tanács által a túlzott hiány fennállásáról a Szerződés 104. cikke (6) bekezdésének értelmében hozott határozat hatálya alatt.10.  Az Európai Közösséget létrehozó szerződés 121. cikkében említett konvergenciakritériumokról szóló jegyzőkönyv 3. cikke szerint a Szerződés 121. cikke (1) bekezdésének harmadik francia bekezdésében említett, az Európai Monetáris Rendszer árfolyam-mechanizmusában történő részvételre vonatkozó kritérium azt jelenti, hogy egy tagállam a vizsgálatot megelőző legalább két éven keresztül komoly feszültségek nélkül az Európai Monetáris Rendszer árfolyam-mechanizmusa (ERM) által előírt normál ingadozási sávokon belül maradt. Így különösen azt, hogy ugyanezen időszak alatt a tagállam saját kezdeményezésére semelyik másik tagállam valutájával szemben nem értékelte le valutájának bilaterális középárfolyamát. 1999 január 1. óta az árfolyamkritérium teljesítését az ERM II keretében vizsgálják. A Bizottság és az EKB jelentéseiben e kritérium teljesítésének vizsgálatakor a 2006 áprilisát megelőző kétéves időszakot vették alapul.11.  Az Európai Közösséget létrehozó szerződés 121. cikkében említett konvergenciakritériumokról szóló jegyzőkönyv 4. cikke szerint a Szerződés 121. cikke (1) bekezdésének negyedik francia bekezdésében említett kamatokra vonatkozó konvergenciakritérium azt jelenti, hogy egy tagállam a vizsgálatot megelőző egy éves időszakon keresztül az árstabilitást illetően legjobb eredményt felmutató legfeljebb három tagállam átlagos nominális hosszú távú kamatát legfeljebb 2 százalékponttal meghaladó kamattal rendelkezett. A kamatokra vonatkozó konvergenciakritériumok alkalmazásában a 10 éves referencia államkötvények összehasonlítható kamatait használták. A Bizottság és az EKB jelentéseiben a kamatkritérium teljesülésének vizsgálatakor használt referenciaértéket úgy számították ki, hogy a három legjobb árstabilitási eredményt felmutató tagállam nominális hosszú távú kamatainak egyszerű számtani közepéhez két százalékpontot adtak hozzá. Ennek alapján a 2006 márciusát megelőző egyéves időszak referenciaértéke 5,9 százalék volt.12.  Az Európai Közösséget létrehozó szerződés 121. cikkében említett konvergenciakritériumokról szóló jegyzőkönyv 5. cikke szerint a konvergenciakritériumok teljesülésére vonatkozó jelenlegi vizsgálatban felhasznált adatokat a Bizottság biztosítja. E javaslat elkészítéséhez a Bizottság biztosította az adatokat. A költségvetési adatokat a Bizottság biztosította, miután a tagállamok 2006. április 1-jéig jelentést készítettek az Európai Közösséget létrehozó szerződéshez csatolt, a túlzott hiány esetén követendő eljárásról szóló jegyzőkönyv alkalmazásáról szóló, 1993. november 22-i 3605/93/EK tanácsi rendeletnek[9] megfelelően.13.  A Bizottság az általa és az EKB által a Szlovénia gazdasági és monetáris unió elérésére vonatkozó kötelezettségeinek teljesítése során elért előrehaladásról benyújtott jelentések alapján az alábbi következtetésekre jutott:Szlovénia nemzeti jogszabályai, ezen belül a nemzeti központi bank alapokmánya összeegyeztethető a Szerződés 108. és 109. cikkével és a KBER alapokmányával.Azzal kapcsolatban, hogy Szlovénia teljesítette-e a Szerződés 122. cikke (1) bekezdésének négy francia bekezdésében említett konvergenciakritériumokat, a következőket kell figyelembe venni:-  Szlovénia átlagos inflációs rátája a 2006 márciusát megelőző egy évben 2,3 százalék volt, ami most és valószínűleg a következő hónapokban sem haladja meg a referenciaértéket;-  Szlovénia nem áll a Tanács által a túlzott hiány fennállásáról hozott határozat hatálya alatt;-  Szlovénia 2004. június 28. óta az ERM II tagja; a szlovén tolárt (SIT) a 2006 áprilisát megelőző két évben nem érték komoly feszültségek, és Szlovénia saját kezdeményezésére nem értékelte le az euróval szemben a SIT bilaterális középárfolyamát;-  Szlovéniában a 2006 márciusát megelőző egy évben az átlagos hosszú távú kamat 3,8 százalék volt, ami nem haladja meg a referenciaértéket.Szlovénia e kritériumok alapján elérte a fenntartható konvergencia magas fokát.Következésképpen Szlovénia teljesítette a közös valuta bevezetéséhez szükséges feltételeket.14.  A Tanács a Bizottság javaslatára minősített többséggel határoz arról, hogy mely eltéréssel rendelkező tagállamok teljesítik a közös valuta bevezetéséhez szükséges feltételeket, és megszünteti az érintett tagállamok eltéréseit,ELFOGADTA EZT A HATÁROZATOT:1. cikkSzlovénia teljesítette a közös valuta bevezetéséhez szükséges feltételeket. A csatlakozási okmány 4. cikkében említett, Szlovéniára vonatkozó eltérés 2007. január 1-jei hatállyal megszűnik.2. cikkEnnek a határozatnak a tagállamok a címzettjei.3. cikkEzt a határozatot közzé kell tenni az Európai Unió Hivatalos Lapjában .Kelta Tanács részérőlaz elnök [pic][pic][pic] [1] COM(2006) 224., elfogadva 2006. május 16-án.[2] Elfogadva: 2006. május 15-én.[3] Az 1998. május 3-i 1998/317/EK tanácsi határozat (HL L 139., 1998.5.11., 30. o.).[4] A 2000. június 19-i 2000/427/EK tanácsi határozat (HL L 167., 2000.7.7., 19. o.).[5] HL L 236., 2003.9.23., 33. o.[6] HL C 236., 1997.8.2., 5. o.[7] HL C 345., 1998.11.13. 6. o., a 2000. szeptember 14-i megállapodással (HL C 362., 2000.12.16., 11 o.) módosított megállapodás.[8] A Tanács 1995. október 23-i 2494/95/EK rendelete a harmonizált fogyasztói árindexekről (HL L 257., 1995.10.27., 1. o.), a legutóbb az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított rendelet.[9] HL L 332., 1993.12.31., 7. o. A legutóbb a 2103/2005/EK tanácsi rendelettel (HL L 337., 2005.12.22., 1. o.) módosított rendelet.